இவ் ஆசிரியர்களுக்கான நிரந்தர நியமனக் கடிதத்தை வடக்குமாகாணக் கல்வி அமைச்சின் செயலாளர் கையொப்பமிட்டு கடந்த 13.03.2017 அன்றைய தினம் வடமாகாணக் கல்வி அமைச்சர் த.குருகுலராசா தலைமையில் யாழ்ப்பாணம் இந்து மகளிர் கல்லூரியில் வைத்து வழங்கப்பட்டது. அவர்கள் அனைவரும் அக்கடிதத்திற்கமைவாக வவுனியா வடக்கு வலயக் கல்வி அலுவலகத்தில் தாம் கடமையைப் பொறுப்பேற்று கடிதங்களை அடுத்த நாளே சமர்ப்பித்திருந்தார்கள். இவ் ஆசிரியர்கள் முறைப்படி கடமையைப் பொறுப்பேற்ற போதிலும் இவர்களில் எவருக்குமே மூன்று சம்பள மாதங்கள் கடந்துவிட்ட நிலையிலும் இவர்களுக்கான சம்பளப் பணத்தை மேற்படி வலயக் கல்வி அலுவலகம் வழங்க மறுப்புத் தெரிவித்துள்ளதாகக் கூறிக் கவலை தெரிவிக்கப்படுகின்றது.